	Студијски програм: Интегрисане академске студије стоматологије

	Назив предмета: МЕДИЦИНСКА ХЕМИЈА И БИОФИЗИКА

	Статус предмета: Обавезан

	Број ЕСПБ: 4

	Услов: Уписан I семестар

	Циљ предмета
Овладати основним појмовима из опште, неорганске и органске хемије који су неопходни за разумевање и проучавање комплексних проблема биохемије, као и различитих појава и процеса у природи и организму. Такође, циљ предмета интегрише и упознавање са биофизичким основама
дијагностичких и терапијских метода у стоматологији, усвајање базичних принципа из домена нуклеарне физике и разумевање основних начела из области радиолошке физике.

	Исход предмета
По завршетку наставе из предмета Медицинска хемија и биофизика, од студента се очекује да: располаже адекватним знањем из области опште хемије, основних хемијских закона и хемијских веза; познаје основе неорганске хемије, особине хемијских елемената и њихових једињења; познаје примену и значај елемената и њихових једињења у пракси; познаје номенклатуру и структуре основних класа органских једињења; располаже теоријским знањем из области биофизике; познаје основне принципе нуклеарне физике, коришћење радиоактивних изотопа у медицинске сврхе, биофизичке ефекте зрачења и заштите од зрачења; разуме основна начела радиолошке физике, карактеристике рендгенске цеви, апарата и типове рендген апарата и основе биофизике радијационе терапије. Од студента се, такође, очекује и да: овлада вештинама разумевања и решавања основних хемијских проблема и задатака; поседује вештину успешног повезивања структуре и особина једињења; познаје хемијска једињења која се налазе у свим облицима живих система, њихове хемијске структуре и хемијске особине; разуме појаве и процесе у природи са аспекта хемијског изучавања; познаје физичка начела радиоактивности; познаје основне принципе интеракције зрачења са материјом и познаје примену радиоактивних изотопа у медицини; разуме биолошке ефекте јонизујућег зрачења; познаје механизме функционисања дијагностичких и терапијских уређаја који
користе јонизујуће зрачење у стоматологији.

	Садржај предмета
Теоријска настава
Основни стехиометријски закони; Гасни закони; Структура атома; Квантна теорија о структури атома; Jонска веза; Ковалентна веза; Међумолекулске силе; Хемијска кинетика; Раствори (колигативне особине раствора); Типови и особине неорганских једињења; Равнотеже у растворима електролита (протолитичке равнотеже у растворима); Киселине и базе; Хидролиза; Пуфери; Јонске равнотеже у растворима слабо растворних електролита-производ растворљивости); Оксидо-редукције и редокс системи; Елементи и једињења по групама; Алкани и циклоалкани; Алкени, алкини и диени; Ароматична једињења (реакције бензола и других ароматичних једињења); Алкохоли, етри, епоксиди и феноли; Проста халогенска једињења; Алдехиди, кетони; Карбонске киселине (њихови функционални деривати); Масти и уља; Проста фосфорна једињења; Проста сумпорна једињења; Азотна једињења (амини; добијање, реакције и базност); Аминокиселине; Полиамиди, пептиди, протеини (примарна, секундарна и терцијарна структура беланчевина); Угљени хидрати (моно-, ди- и полисахариди; целулоза); Хетероциклична једињења; Нуклеинске киселине; Основи биофизичких метода, дијагностичких и терапијских, у стоматологији; Основи нуклеарне физике; Примена радиоактивних изотопа у стоматологији; Механизам детекције зрачења; Детектори дијагностичких уређаја у стоматологији; Рендген апарат; Физика ултразвука; Мултидетекторска компјутеризована томографија; Основи биофизике радијационе терапије; Радијациона биологија; Биофизички ефекти зрачења.
Практична настава
Основни хемијски закони; Структура атома; Хемијске везе; Међумолекулске силе; Типови неорганских једињења; Раствори; Хемијска кинетика и равнотежа; Пуфери; Оксидо-редукционе реакције; Неорганска хемија - особине елемената главних група периодног система елемената; Органска хемија - алифатична и ароматична органска једињења; Алдехиди; Кетони; Карбоксилне киселине; Масти и уља; Фосфорна, сумпорна и азотна органска једињења; Аминокиселине; Пептиди и протеини; Угљени хидрати; Хетероциклична једињења и нуклеинске киселине; Примена радиоактивних изотопа у стоматологији; Основне одлике Х и γ зрака; Механизам детекције зрачења и
врсте детектора; Упознавање са интеракцијом Х и γ зрачења и материје; Упознавање са техничким карактеристикама дијагностичких и терапијских уређаја у стоматологији; Биофизички ефекти
зрачења; Заштита од зрачења.

	Број часова активне наставе: 45
	Теоријска настава: 30
	Практична настава: 15

	Методе извођења наставе
Настава се изводи кроз предавања и практичан рад у малој групи.

	Оцена знања (максимални број поена 100)

	Предиспитне обавезе
	поена
	Завршни испит
	поена

	активност у току предавања
	15
	писмени испит
	40

	практична настава
	15
	практични испит
	

	колоквијум-и
	30
	усмени испит
	

	семинар-и
	
	
	



